|  |  |
| --- | --- |
|  |  |
| **VILJANDI MAAKONNA JAHINDUSNÕUKOGU KOOSOLEKU PROTOKOLL** |  |
| 26.05.2025  Viljandi, Paala tee 4 |  |

Algus kell 10.00, lõpp kell 10.55

Juhatas: Tanel Türna

Protokollis: Tanel Türna

Võtsid osa: : Heiki Ärm (RMK), Elari Ilusk (Eestimaa Talupidajate Keskliit), Olavi Udam (Eesti Erametsaliit), Andrus Reimaa (EJS), Tõnis Riisk (EJS), ja Veljo Kask (EJS-i mittekuuluvate Viljandimaa jahindusorganisatsioonide esindaja), Tõnu Vreimann (Eesti Põllumajandus-Kaubanduskoda).

Jahindusnõukogu koosolek on otsustusvõimeline, sest kohal olid kõik liikmed.

Jahiseaduse § 9 lg 3 p 3 järgi teeb jahindusnõukogu ettepaneku jahipiirkonna kasutusõiguse loa andjale jahipiirkonna kasutusõiguse loa kehtetuks tunnistamiseks, kui on rikutud küttimismahu ja -struktuuri kokkuleppeid. Mõjuva põhjuseta kokkulepete rikkumise korral võib jahindusnõukogu esitada Keskkonnaametile ettepaneku vastava jahipiirkonna kasutusõiguse loa kehtetuks tunnistamiseks.

Jahiseaduse § 22 lõike 1 kohaselt lepitakse põdra, punahirve metssea ja metskitse küttimismaht ja struktuur igal jahiaastal jahipiirkondade kaupa kokku jahindusnõukogus, lähtudes ulukiseirearuandest ja jahipiirkonna kasutaja ettepanekust. „Ulukiasurkondade seisund ja küttimissoovitus 2023“ paneb ette jätkata metskitse küttimist 2024. jahiaastal, enne 2024. a ulukiseire aruande ilmumist (juulis), aruandes toodud soovitustest lähtuvalt.

Jahiseaduse § 9 lõike 3 punkti 1 järgi kuulub jahindusnõukogu pädevusse ettepaneku tegemine Keskkonnaametile pruunkaru, hundi ja ilvese küttimise korraldamiseks.

PÄEVAKORD:

1. **RMK jahinduse peaspetsialisti tutvustus.**
2. **2024/2025. jahiaastaks jahindusnõukogus kokku lepitud metssigade küttimismahu ning struktuuri täitmise kohta kokkuvõtte tegemine ja analüüs Viljandi maakonnas.**

Viljandi maakonnas oli 2024/2025. jahiaastal metssigade küttimiskohustus 1500 isendit. Küttimistulemus oli 1304 isendit ehk 86,9% kohustusest.

LEPITI KOKKU: Lugeda metssea küttimiskohustus maakonna tasemel mittetäidetuks. Jahindusnõukogu leiab, et 2024/2025. jahiaastaks määrati küttimismaht Keskkonnaameti poolt ühepoolselt (jahindusnõukogus kokkulepitud küttimismaht sai täidetud), mitte arvestades kohalike jahipiirkondade kasutajate küttimissoove ega hinnanguid arvukusele. Seega oli küttimismaht reaalseks täitmiseks liiga suur ning seetõttu on see jäänud ka maakonna tasemel täitmata. Kokkuvõtvalt lugeda, et metssiga on maakonnas kütitud piisaval tasemel, tagamaks tauditõrje nõuded ning minimaalsed kahjustused.

1. **2024/2025. jahiaastaks jahindusnõukogus kokku lepitud põdra, punahirve ja metskitse küttimismahu ja -struktuuri täitmise analüüs Viljandi maakonnas.**

Viljandi maakonnas olid 2024/2025. jahiaastaks jahindusnõukogu poolt kehtestatud minimaalsed küttimismahud ja nende täitmine järgmised:

* Põder: kehtestatud 332, kütitud 324 – täitmine 97,6%
* Punahirv: kehtestatud 160, kütitud 167 – täitmine 104,4%
* Metskits: kehtestatud 270, kütitud 239 – täitmine 88,5%

LEPITI KOKKU: Põder: Küttimismaht jäi täitmata 2,4% ulatuses, mis on väike erinevus. Samas on mitmes jahipiirkonnas (Mõisaküla, Lilli, Karksi) möödunud perioodil täheldatud põdrakahjustuste kasvu. Seetõttu tuleks järgmise perioodi küttimismahtude määramisel arvestada suuremate kahjustustega piirkondade ning põtrade talvitusaladega. Jahipiirkondade kaupa tuleks küttimistulemusi täiendavalt analüüsida.

Punahirv: Jahindusnõukogu jääb punahirve küttimistulemustega rahule.

Metskits: Küttimismaht jäi täitmata 11,5% ulatuses. Peamisteks vähese küttimise põhjusteks olid arvukuse oluline langus maakonnas ning kiskluse mõju. Märkimisväärseid metskitsede poolt tekitatud metsataimede kahjustusi ei ole maakonnas registreeritud.

1. **Metskitse küttimismahu ja -struktuuri kehtestamine Viljandi maakonnas 2025/2026. jahiaastal**

LEPITI KOKKU: Metskitse esialgne soovituslik küttimismaht Viljandi maakonnas 2025/2026. jahiaastaks on üks isend iga jahiseltsi kohta.

Jahindusnõukogu kinnitab, et 2025/2026. jahiaasta lõplik metskitse küttimismaht ja küttimisstruktuur lepitakse kokku pärast Jahiseaduse § 22 lõikes 1 nimetatud ulukiseirearuande avaldamist.

1. **Ettepanekute tegemine Keskkonnaametile pruunkaru küttimise korraldamiseks 2025/2026 jahiaastaks Viljandi maakonnas**

LEPITI KOKKU: teha Keskkonnaametile ettepanek Viljandi maakonnas küttida minimaalselt 20 pruunkaru. Jahindusnõukogu juhib tähelepanu, et Viljandi maakonnas tunnevad inimesed end ohustatult suurenenud karude arvukuse tõttu.

1. **Kilingi-Nõmme jahipiirkonna jagamine**

Viljandi jahindusnõukogu jääb seisukohale, et Kilingi-Nõmme jahipiirkond tuleb jagada kuueks uueks jahipiirkonnaks vastavalt 20.03.2025 toimunud Viljandi ja Pärnu jahindusnõukogude ühiskoosoleku otsusele.

*/Allkirjastatud digitaalselt/* */Allkirjastatud digitaalselt/*

Tanel Türna Tanel Türna

juhataja protokollija